‘Getroud met rugby’-man kry jawoordDavid en Joanika (Foto: Facebook) Die Suid-Afrikaanse akteur David Vlok het onlangs verloof geraak aan Joanika Haasbroek. Dié twee is sedert 2011 in ŉ verhouding. Die akteur het die nuus aan Maroela Media bevestig. Vlok het saam met sy vriend, die akteur Lochner de Kock, byna ŉ jaar lank aan dié verlowing beplan. Hy het toe sommer die jawoord by “Lochie” se huis ook gevra. “Joanika was oorstelp van vreugde en moes later die aand net seker maak of sy wel ‘ja’ gesê het,” het die akteur aan kykNET vertel. Vlok is veral bekend vir sy rol as Gideon Bekker in die kykNET-sepie Getroud met rugby en ook as Tim Voster in M-Net se Egoli. Getroud met Rugby (Foto: Facebook)